
įsakymu Nr. MK-107-(1.4.)
SPORTO MOKYKLOS „KLEVAS“ ATLYGINIMO UŽ NEFORMALŲJĮ ŠVIETIMĄ (NARIO MOKESTĮ) SURINKIMO IR PANAUDOJIMO TVARKA
1. Atlyginimas už neformalųjį švietimą (toliau – nario mokestis) mokamas vadovaujantis Šiaulių miesto savivaldybės tarybos nustatyta tvarka.

2. Nario mokestis yra Šiaulių miesto savivaldybės biudžeto lėšos ir už jų panaudojimą yra atsakingas sporto mokyklos direktorius.
3. Atlyginimas už neformalųjį švietimą skaičiuojamas už praėjusį mėnesį.
4. Iki kiekvieno mėnesio 8 dienos sporto mokyklos vyr. buhalterė išspausdina nario mokesčio lapelius ir treneriai juos perduoda sporto mokyklą lankantiems mokiniams, tėvams.
5. Nario mokestį už paslaugos gavėją gali sumokėti tėvai, kiti teisėti mokinio atstovai, rėmėjai. Pageidaujant, paslaugos mokestį galima sumokėti už ateinantį laikotarpį:
5.1. už I mokslo metų pusmetį įmoka turi būti sumokėta iki einamųjų metų spalio 31 d.;

5.2. už II mokslo metų pusmetį įmoka turi būti sumokėta iki einamųjų metų kovo 31 d.;

5.3. už ketvirtį įmoka turi būti sumokėta iki einamojo ketvirčio paskutinio mėnesio paskutinės dienos.
6. Paslaugos mokestį privaloma sumokėti už praėjusį mėnesį ne vėliau kaip iki einamojo mėnesio 15 dienos į sporto mokyklos surenkamųjų lėšų sąskaitą LT38710000001130330 Šiaulių banke.

7. Paslaugų teikėjas (sporto mokykla) turį teisę, informavęs ugdytinį ir jo tėvus (globėjus), nutraukti sutartį su paslaugos gavėju (mokiniu) tuo atveju, jei nesumoka mokesčio už suteiktas paslaugas daugiau kaip vieną mėnesį nuo nustatytos datos.
8. Visi tarp šalių kilę ginčai dėl nario mokesčio mokėjimo sprendžiami derybomis. Nepavykus jų išspręsti derybų būdu, ginčai sprendžiami Lietuvos Respublikos įstatymų nustatyta tvarka.

9. Surinktos nario mokesčio lėšos naudojamos pagal sporto mokyklos direktoriaus patvirtintą išlaidų sąmatą. Lėšos naudojamos: 
· mokomąjam-sportiniam darbui (paslaugos, transportas);

· sporto inventoriui įsigyti;

· mokyklos ūkinei veiklai;

· ilgalaikio turto įsigijimui;

· sporto bazių renovacijai;

· ryšių paslaugoms.

10. Jei atlyginimas už neformalųjį švietimą buvo sumokėtas iš anksto už pusmetį arba ketvirtį, o užsiėmimai nevyko ne mažiau kaip 1 mėn. dėl įstaigoje susidariusių svarbių priežasčių arba vaikas (asmuo) nelankė įstaigos dėl ligos vieną mėnesį, tėvams pateikus prašymą, atlyginimas įskaitomas už kitą mėnesį.


11. Atlyginimas grąžinamas, jei ugdytinis ne vėliau kaip iki einamojo mėnesio 5 dienos išbraukiamas iš įstaigos sąrašų arba paskutinį mokslo metų mėnesį dėl pateisinamų priežasčių nevyko užsiėmimai ir įskaityti atlyginimą už kitą mėnesį nėra galimybės.


12. Prašymas dėl atlyginimo grąžinimo arba įskaitymo už kitą mėnesį privalo būti pateiktas ne vėliau kaip iki einamojo mėnesio paskutinės dienos. 


Iškilus neaiškumams dėl nario mokesčio mokėjimo ir jo panaudojimo galima kreiptis į vyr. buhalterę, direktoriaus pavaduotojus mokymo reikalams arba į mokyklos direktorių. 


Šis Aprašas viešai skelbiamas sporto mokyklos internetinėje svetainėje adresu www.smklevas.lt

